
JAVNI POZIV 
ZA DOSTAVLJANJE PONUDA ZA EVALUACIJU PROJEKTA DISC
[bookmark: _Hlk148709390]Opis uvjeta i zadataka za evaluatora (ToR)

1. O PROJEKTU DISC

Caritas Bosne i Hercegovine, uz financiranje Europske unije i sufinanciranje Federalnog ministarstva rada i socijalne politike i Slovenske Karitas, provodi projekt DISC – Disability Inclusion and Social Cooperation, zajedno s partnerima: Udrugom roditelja i djece s posebnim potrebama „Vedri osmijeh“ iz Mostara; Udruženjem slijepih Kantona Sarajevo; Savezom slijepih Republike Srpske i Unijom organizacija osoba sa invaliditetom u BiH.
Opći cilj projekta je ojačati doprinos organizacija civilnog društva koje rade s osobama s invaliditetom u procesu participativne demokracije u BiH na području socijalne uključenosti. Projekt se provodi od 1. veljače 2024. godine do 31. siječnja 2027. godine.
Ključne projektne aktivnosti uključuju:
· istraživanje o primjeni preporuka UN Odbora o pravima osoba s invaliditetom;
· programe jačanja kapaciteta, uključujući obuke te izradu i primjenu standarda upravljanja;
· zagovaračke akcije na nacionalnoj i lokalnim razinama;
· sastanke zagovaračkih grupa na lokalnoj i nacionalnoj razini;
· formiranje i razvoj mreže žena i mreže mladih s invaliditetom;
· kampanje podizanja svijesti u javnosti;
· kongrese osoba s invaliditetom;
· izradu i održavanje web stranice;
· jačanje Unije organizacija osoba s invaliditetom u BiH;
· male grantove i druge projektne aktivnosti.

2. CILJ I OPSEG EVALUACIJE

Caritas Bosne i Hercegovine angažirat će jednog neovisnog vanjskog evaluatora za provedbu završne evaluacije projekta DISC. Evaluator će analizirati i procijeniti provedbu projektnih aktivnosti, ostvarene rezultate, primijenjenu metodologiju i doprinos projekta ostvarivanju planiranih promjena. Evaluacija će se provesti prema sljedećim kriterijima: relevantnost; učinkovitost; djelotvornost; održivost. Od evaluatora se očekuje angažman u opsegu potrebnom za kvalitetnu provedbu zadatka, uključujući pripremu evaluacije, prikupljanje i analizu podataka, konzultacije s relevantnim dionicima te izradu i finalizaciju izvješća.
Evaluacija će imati poseban fokus na utjecaj projekta, odnosno na ostvarene i očekivane promjene kojima je projekt pridonio. Evaluator će, između ostalog, procijeniti: 
· relevantnost projekta u odnosu na potrebe ciljnih skupina i kontekst osoba s invaliditetom u BiH;
· primjerenost projektne intervencije u odnosu na ciljeve projekta;
· učinkovitost korištenja raspoloživih ljudskih, financijskih i drugih resursa;
· stupanj ostvarivanja planiranih rezultata i ciljeva;
· kvalitetu i primjerenost primijenjenih pristupa i metoda;
· doprinos projekta jačanju kapaciteta organizacija osoba s invaliditetom;
· doprinos projekta participaciji, zagovaranju i uključivanju organizacija osoba s invaliditetom u procese donošenja odluka;
· doprinos razvoja mreža, partnerstava i suradnje;
· ostvarene i očekivane promjene na razini ciljnih skupina, organizacija i drugih relevantnih dionika;
· održivost ostvarenih rezultata;
· ključne naučene lekcije i mogućnosti za buduće intervencije.

Detaljnu metodologiju evaluacije predlaže evaluator. Od evaluatora se očekuje da predloži metodologiju koja je primjerena opsegu i složenosti projekta te realno provediva u raspoloživom vremenu i okviru raspoloživih sredstava. Predložena metodologija može uključivati, između ostalog: 
· pregled projektne dokumentacije, izvješća, istraživanja, publikacija i relevantnih pravnih i strateških dokumenata;
· analizu projektnih pokazatelja i dostupnih podataka;
· razgovore s projektnim osobljem;
· razgovore s partnerima, ciljanim skupinama, krajnjim korisnicima i drugim relevantnim dionicima;
· fokus grupe;
· online razgovore i konzultacije;
· terenski posjet;
· sudjelovanje u relevantnim projektnim aktivnostima poput Kongresa, sastanka zagovaračke grupe ili Upravnog odbora.

3. REZULTATI I ISPORUKE

Glavni rezultat angažmana je završno evaluacijsko izvješće na engleskom jeziku. Izvješće treba sadržavati najmanje sljedeće cjeline: 

I. Ključne informacije o projektu
II. Metodologija evaluacije
III. Sinopsis projekta
· kontekst;
· opis logike intervencije;
· ključne projektne aktivnosti i očekivani rezultati.
IV. Nalazi evaluacije
· relevantnost (Relevance);
· učinkovitost (Efficiency);
· djelotvornost (Effectiveness);
· održivost (Sustainability);
· utjecaj projekta (Impact).
V. Zaključci
VI. Preporuke

Osim završnog evaluacijskog izvješća na engleskom jeziku, evaluator će izraditi i kratki izvještaj na hrvatskom jeziku. Evaluator je odgovoran za neovisnost, objektivnost i nepristranost evaluacije te za utemeljenost nalaza i zaključaka na dostupnim dokazima.

4. TEHNIČKE INFORMACIJE I ROKOVI 

Vrsta ugovora: Za fizičke osobe - Ugovor o djelu; Za pravne osobe - ugovor o poslovnoj suradnji i faktura za izvršenu uslugu.
Budžet: Maksimalni bruto iznos za provedbu evaluacije iznosi: 5.860,00 KM. Navedeni iznos uključuje sve troškove provedbe evaluacijskog zadatka. Dodatni troškovi, uključujući troškove prijevoza, smještaja i druge povezane troškove, neće se odobravati niti refundirati izvan ugovorenog iznosa. Način plaćanja bit će definiran ugovorom.

	Aktivnost
	Rok

	Objavljivanje javnog poziva
	11.9.2026.

	Rok za dostavu prijava
	do 25.9.2026.

	Odabir evaluatora
	do 10.9.2026.

	Potpisivanje ugovora
	do 20.10.2026.

	Početak evaluacije
	Nakon potpisivanja Ugovora

	Dostava radne verzije izvješća
	do 15.1.2027.

	Dostava konačnog izvješća
	do 15.2.2027.

	Završno plaćanje
	do 28.2.2027.




5. NAČIN PRIJAVE

Zainteresirani kandidati trebaju dostaviti prijavu na adresu: natjecaj@caritas.ba
najkasnije do 25. rujna 2026. godine u 15:00 sati. Prijava treba sadržavati:

1. Prijavni obrazac, dostupan na web stranici Caritasa BiH.
2. Kratki životopis kandidata na jednom od službenih jezika u BiH, s osnovnim podacima o obrazovanju, radnom angažmanu i ključnim stručnim kompetencijama (za pravne osobe – životopis predloženog evaluatora).
3. Pregled relevantnog profesionalnog iskustva, zaseban dokument koji treba sadržavati popis prethodnih angažmana relevantnih za ovaj zadatak, osobito iskustvo u evaluaciji projekata, radu s nevladinim organizacijama u BiH te radu s organizacijama osoba s invaliditetom. 
4. Opis predložene metodologije evaluacije projekta DISC koji treba pokazati razumijevanje projekta i predložiti realističan pristup njegovoj evaluaciji.

Aplikacije pristigle nakon isteka roka, kao i nepotpune aplikacije, neće se uzeti u razmatranje.

6. KRITERIJI I NAČIN IZBORA KANDIDATA

Neovisno povjerenstvo razmotrit će sve pravodobno zaprimljene i potpune prijave. Osnovni kriteriji za izbor kandidata su:

	Kriterij
	Bodovi

	Iskustvo u evaluaciji projekata
	Max 20

	Metodologija evaluacije
	Max 15

	Iskustvo u radu s nevladinim organizacijama i s organizacijama osoba s invaliditetom
	Max 10

	Cijena
	Max 5

	Ukupno bodovani kriteriji
	Max 50



Izvor provjere kriterija su životopis, pregled iskustva, opis metodologije i financijska ponuda. Povjerenstvo zadržava pravo kontaktirati kandidata radi provjere dostavljenih informacija.




7. SUKOB INTERESA

Na ovaj poziv ne mogu se prijaviti fizičke ili pravne osobe koje su u potencijalnom sukobu interesa, odnosno osobe koje bi mogle utjecati na neovisnost i objektivnost evaluacijskog procesa.
Nije dopuštena prijava pravnih subjekata niti fizičkih osoba koje su izravno sudjelovale u provedbi projekta DISC ili na drugi način izravno surađivale na njegovoj realizaciji na način koji može ugroziti njihovu neovisnost kao evaluatora.
Povjerenstvo i projektni tim zadržavaju pravo odbiti prijavu za koju se utvrdi postojanje potencijalnog sukoba interesa, sukladno domaćem zakonodavstvu i pravilima Europske unije.

8. KONTAKT

Kontakt osoba: Zlatko Malić, voditelj projekta DISC, Caritas BiH, 
Email: z.malic@caritas.ba 


Sarajevo, 11. rujna 2026. godine

